EkBass/fiwiki-20250220-pages-articles huggingface dataset:
Torkkelinmäki

Torkkelinmäki () on osa-alue Helsingin Kalliossa. Sen virallisina rajoina ovat idässä Hämeentie, pohjoisessa Helsinginkatu, lännessä Kaarlenkatu ja etelässä Viides linja. Kuten muuallakin Kalliossa, alueen asunnot ovat pieniä, pääosaksi yksiöitä tai kaksioita. Torkkelinmäki on nimetty Ruotsin sijaishallitsijan, marski Torgils (Torkkeli) Knuutinpojan mukaan. Nimi liittyy alueen historiallisten merkkimiesten mukaan nimettyjen katujen ja paikkojen ryhmään. Torkkelinmäki muodostettiin Kallion kaupunginosan osa-alueeksi vuonna 1959.Olavi Terho ym. (toim.): Helsingin kadunnimet, s. 141. Helsingin kaupungin julkaisuja 24, 1970, Helsinki. Asukkaita tässä pienessä kaupunginosan osassa on enemmän kuin monessa pikkukaupungissa (7 172 kpl, tilanne 1.1.2015) ja työpaikkoja alue tarjoaa 1 225 hengelle (31.12.2013). Asukastiheys – yli 30 000 henkeä neliökilometrillä – on Suomen suurin ja samaa luokkaa Manhattanin kanssa. Alueen reunoilla, Hämeentien, Helsinginkadun ja Kaarlenkadun varsilla onkin varsin korkeita ja tiheään rakennettuja kerrostaloja. Näiden tiiviiseen kantakaupunkiin kuuluvien kortteleiden palvelutarjonta kahviloineen ja ravintoloineen on monipuolista. Mäen päällä Torkkelinpuistikon ympärillä oleva Torkkelinmäen keskiosa eroaa ympäröivistä kaupunginosista täysin. Se rakennettiin vuosina 1926–1928 uusklassisen tyyliin puutarhakaupunkimaiseksi alueeksi, jossa kadut ovat kapeita ja kaarevia, eivätkä rakennukset muodosta umpikortteleita vaan sijaitsevat yleensä tontin keskellä. Usein, joskaan ei kaupungin virallisessa aluejaossa, Torkkelinmäellä tarkoitetaankin vain tätä Franzéninkadun, Torkkelinkadun ja Agricolankujan väliin jäävää arvostettua puutarhakaupunkialuetta, jota on kutsuttu myös Kallion Kaivopuistoksi ja Kallion Eiraksi. Museovirasto on määritellyt tämän Torkkelinmäen asuinalueen valtakunnallisesti merkittäväksi rakennetuksi kulttuuriympäristöksi. Torkkelinmäen liikenneyhteydet ovat useimpina kellonaikoina erinomaiset. Alueen pikkukatuja pitkin ei kulje mikään joukkoliikennelinja, mutta Sörnäisten metroasema sijaitsee alueen koillisnurkassa ja Hakaniemen metroasema vastakkaisessa suunnassa. Hämeentietä pitkin kulkevat useimmat bussit keskustasta Helsingin ja pääkaupunkiseudun pohjois- ja koillisosiin. Myös useimmat raitiolinjat sivuavat Torkkelinmäkeä. Alueen kaikissa neljässä nurkassa on kaupunkipyöräasemat. Torkkelinmäen puolella sijaitsevat mm. Karhupuisto ja Kallion kirjasto sekä opinahjoista mm. Kallion lukio ja Helsingin kuvataidelukio. Tiedosto:Torkkelinmäki 2.jpg|Torkkelinmäki ilmasta kuvattuna. Tiedosto:Torkkelinkuja-2006-08-01-1.jpg|Näkymä Torkkelinkujalle Torkkelinmäellä Tiedosto:Pengerkatu2.jpg|Pengerkatu Tiedosto:Kotiharjun sauna kyltti 2008.jpg|Kotiharjun saunan mainoskyltti nähtynä Pengerpuistosta päin Tiedosto:Avikaisen leipomo - Marit Henriksson.jpg|Avikaisen leipomo ==Lähteet== ==Aiheesta muualla== *Karhupuiston Mesikämmen muurahaispesällä -patsas *Kallion kirjasto *Valokuvia Torkkelinmäestä ja lähialueilta Luokka:Kallio Luokka:Valtakunnallisesti merkittävät rakennetut kulttuuriympäristöt Suomessa Luokka:Helsingin osa-alueet
Turvakielto

Turvakielto on väestötietojärjestelmästä ja Digi- ja väestötietoviraston varmennepalveluista annetun lain (661/2009) 4 luvun 36 §:n661/2009, 4 luku 36 § Laki väestötietojärjestelmästä ja Digi- ja väestötietoviraston varmennepalveluista, Finlex, viitattu 14.9.2024 mukainen tietojenluovutuskielto, joka koskee henkilön asuinpaikkaa, kotikuntaa ja osoitteita. Henkilön muita tietoja turvakielto sen sijaan ei koske. Turvakieltoa voi hakea kirjallisesti Digi- ja väestötietovirastolta, jos henkilö voi olettaa perustellusti oman tai perheensä turvallisuuden olevan vaarassa. Turvakielto on ensimmäisellä kerralla voimassa enintään viisi vuotta ja sitä voidaan sen jälkeen jatkaa kaksi vuotta kerrallaan. Eniten turvakieltoa ovat hakeneet poliisit ja parisuhteesta eronneet naiset. Huhtikuussa 2008 turvakiellon piirissä oli noin 7 200 henkilöä. Turvakieltoa ei saa automaattisesti, kuten esimerkiksi osoitepalvelukiellon, vaan turvakielto myönnetään vain, kun hakijalla on esittää perustellut syyt pelätä oman tai perheensä turvallisuuden olevan hakijan ammatin tai esimerkiksi hakijaan aikaisemmin kohdistuneen rikoksen vuoksi vakavassa vaarassa. Tietojenluovutuskiellon saa ulotettua myös Traficomin tietoihin, jolloin ajoneuvon omistajan/haltijan nimi/osoitetietoja ei luovuteta. Tieto turvakiellosta annetaan myös niille viranomaisille, jotka virkatehtävää hoitaakseen saavat turvakiellon suojaamia tietoja. Heillä on virkatehtävää hoitaessaan erityinen velvollisuus huolehtia, etteivät turvakiellon suojaamat tiedot pääse ulkopuolisten käsiin. Monet viranomaiset, kuten Kela ja Verohallinto, ovat keskittäneet turvakieltoasiakkaiden palvelun valittuihin puhelinkeskuksiin. Turvakiellon voi saattaa koko perhettä koskevaksi, tosin se täytyy turvakieltohakemuksessa erikseen pyytää. == Lähteet == == Aiheesta muualla == *Turvakielto DVV:n sivuilla * Rikosuhripäivystyksen tietosivu yhteystietojen luovutuskielloista Luokka:Suomen laki
Teoreettinen fysiikka

Teoreettinen fysiikka on fysiikan osa-alue, jossa tutkimus ei välittömästi perustu kokeelliseen tutkimukseen vaan tutkittavaa kohdetta kuvaavien matemaattisten mallien tarkasteluun. Teoreettisen fysiikan pyrkimyksenä on selvittää mekanismit luonnossa kokeellisesti havaittavien prosessien taustalla. Matematiikka on teoreettisen fysiikan keskeisin työväline ja monilla osa-alueilla fysiikan ja matematiikan välistä rajaa onkin vaikeaa – ellei mahdotonta – määritellä. Teoreettinen fysiikka elää kuitenkin jatkuvassa vuorovaikutuksessa kokeellisen tutkimuksen kanssa, sillä kun ilmiötä selittävä malli on luotu, sen pohjalta tehtyjä ennusteita tulee pystyä varmentamaan myös kokeellisesti, jotta mallia voitaisiin pitää merkityksellisenä kuvauksena luonnosta. Teoreettinen malli ilman kokeellista varmennusta ei ole sinänsä vielä pätevä. Teoreettisen fysiikan ehkä käytännöllisimpänä piirteenä voidaan kuitenkin pitää sen kykyä tuottaa tietoa sellaisista luonnon ilmiöistä, joiden tuottaminen laboratoriossa tai havaitseminen paikan päällä on käytännössä mahdotonta. Nykyään teoreettista fysiikan tutkimusta tehdään hyvin pitkälti tietokoneilla, jolloin puhutaan myös laskennallisesta fysiikasta. == Suomessa == Teoreettista fysiikkaa opetetaan Suomessa ainakin Turun, Helsingin, Oulun ja Jyväskylän yliopistoissa. Koulutus sisältää fysiikan lisäksi huomattavan runsaasti puhtaan matematiikan opiskelua. == Tunnettuja teoreettisia fyysikoita == * Paul Dirac * Albert Einstein * Enrico Fermi * Richard Feynman * Galileo Galilei * Stephen Hawking * Werner Heisenberg * Isaac Newton * Erwin Schrödinger === Suomalaisia === * Kari Enqvist == Aiheesta muualla == *
Pinokkio

Pinokkion seikkailut (, suomennettu myös mm. nimillä Pitkänenän seikkailut ja Pinokkio) on italialaisen Carlo Collodin kirjoittama saturomaani. Sen alkupuoli julkaistiin sarjamuodossa vuosina 1881–1883, ja koko kirja ilmestyi helmikuussa 1883. Kirja kertoo eläväksi muuttuvan Pinokkio-puunuken ja hänen isänsä, köyhän nukentekijän Geppetton, seikkailuista. Pinokkion nenä on yleensä lyhyt, mutta se pitenee jos hänellä on stressiä tai jos hän valehtelee. Kirja kuuluu nykyään lastenkirjallisuuden klassikoihin. Tämä maailmanhistorian eräs eniten painetuista tarinoista on käännetty yli 200 kielelle. Kirjan pohjalta on tehty useita muita teoksia, muun muassa Disneyn animaatioelokuva Pinocchio (1940) sekä elokuvat Pinokkion seikkailut (1996), Mikin klubi (2001–2004), Mikki Hiiren taikajoulu – Lumisia tarinoita (2002) ja Pinocchio (2002). Pinokkiosta on myös tehty myös useita animesarjoja, kuten Nippon Animationin tekemä vuonna 1976 valmistunut sarja, ja saksalainen animaatiosarja, jossa Pinokkio seikkailee muun muassa huvipuistossa. Lisäksi Ruotsiin on tehty pronssinen Pinokkiota esittävä patsas. Viime vuosina on tehty lisäksi Pinocchio (2022) – Robert Zemeckisin ohjaama ja Disney-yhtiön tuottama elokuva, jossa näytteli Tom Hanks; Guillermo del Toron Pinokkio (2022) – Netflix-yhtiön stop motion -animoitu elokuva; Pinocchio: A True Story (2021) – venäläinen animaatioelokuva; sekä Pinocchio (2019) – jossa Geppettoa esitti Roberto Benigni. == Katso myös == Buratinon seikkailut == Lähteet == == Aiheesta muualla == *Pinokkio kuvitettuna iltasatuna Iltasatu-verkkopalvelussa *Pinokkion seikkailut Gutenberg-projektissa Luokka:Sadut Luokka:Italialaiset kirjat Luokka:Vuoden 1883 kirjat
Kvanttiväridynamiikka

Kvanttiväridynamiikka eli kvanttikromodynamiikka eli QCD on kvarkkien ja gluonien välistä vuorovaikutusta eli vahvaa vuorovaikutusta kuvaava fysiikan teoria. QCD on oleellinen osa hiukkasfysiikan standardimallia. Kvarkit ja gluonit ovat hadronien, kuten neutronien ja protonien rakenneosasia. QCD:ssä vahvaa vuorovaikutusta, eli värivoimaa kantavat gluonit sitovat kvarkit hadroneiksi. Gluoneilla on kahdeksan väristä ja jostakin antiväristä koostuvaa väriyhdistelmää, kun taas kvarkeilla on kolmea eri väriä (ja antikvarkeilla kolmea eri antiväriä). QCD:lle ominaista on asymptoottinen vapaus, mikä tarkoittaa sitä, että kvarkkien lähestyessä hadronissa toisiaan niiden välinen vuorovaikutus pienenee kohti nollaa. Vastaavasti hadronissa olevien kvarkkien irrottaminen toisistaan vaatii lähes äärettömän suuren voiman. Teorian asymptoottisesta vapaudesta keksi David Politzer, Frank Wilczek ja David Gross vuonna 1973. QCD on jossain määrin analoginen kvanttisähködynamiikalle eli QED:lle, jossa välittäjähiukkasena toimii massaton sähkömagneettista voimaa kuljettava fotoni vastikkeena QCD:n värivoimaa kuljettavalle gluonille. Oleellisin ero QCD:n ja QED:n välillä lienee se, että gluonit voivat vuorovaikuttaa keskenään värivarauksensa takia, mutta fotoneilla ei ole sähkövarausta, joten ne eivät vuorovaikuta keskenään. Kvarkkeja on kuutta eri tyyppiä eli makua: u (up, ylös), d (down, alas), s (strange, outo), c (charm, lumo), t (top, huippu), b (bottom, pohja). Alkeisvarausyksiköissä mitattuna u-, c- ja t-kvarkkien varaukset ovat +2/3 ja d-, s- ja b-kvarkkien –1/3, jolloin niiden yhdistelmistä saadaan nukleonien ja muiden hadronien varaukset ja koostumus. Hadronit ovat ns. värineutraaleja, eli niiden värivaraus on aina nolla. Joten hadronin sisällä olevilla kvarkeilla on joko kaikki kolme väriä (punainen, sininen ja vihreä), kaikki kolme antiväriä (antipunainen, antisininen ja antivihreä) tai väri ja sitä vastaava antiväri (esim. sininen ja antisininen). ==Katso myös== * Hiukkasfysiikan standardimalli * Kvanttisähködynamiikka * Värivaraus ==Lähteet== == Aiheesta muualla == Luokka:Hiukkasfysiikan standardimalli
Arthur Dent

Arthur Dent voi tarkoittaa seuraavia: * Arthur Dent, 1600-luvun alkuvuosina vaikuttanut puritaaniteologi * Arthur Dent, päähenkilö Douglas Adamsin teoksessa Linnunradan käsikirja liftareille.
Mr. Bad Guy

Mr. Bad Guy on Queenin laulajana tunnetuksi tulleen Freddie Mercuryn ensimmäinen sooloalbumi. Se äänitettiin vuosina 1984–1985 ja julkaistiin 29. huhtikuuta 1985. Levy-yhtiö oli Columbia Records. Kaikki albumin yksitoista kappaletta ovat Freddie Mercuryn kirjoittamia. Hän on omistanut kyseisen albumin kissoillensa. Albumin neljästä singlestä ensimmäinen oli "I Was Born to Love You", joka ylsi brittilistan sijalle 11. Kappale on sovitukseltaan syntetisaattori-riffien vetämä ja tahallisesti 1970-luvun diskomusiikkia muistuttava. Muut singlet olivat pianoballadi "Made in Heaven", "Living on My Own" ja "Love Me Like There's No Tomorrow". "Living on My Own" on syntetisaattorilla tehdyn bassoriffin hallitsema, mutta mukana on myös paljon pianoa ja scat-vokaaleja. Albumin päättävä "Love Me Like There's No Tomorrow" on myös pianoballadi, samoin kuin B-puolen "There Must Be More to Life than This". Levyn avausraita "Let's Turn It On" sekä "Foolin' Around" ovat syntetisaattorivetoista poppia. "Your Kind of Lover" taas on gospel-tyylinen nopea pianokappale. Levyn nimikappale on parodia 1960- ja 1970-luvun James Bond -elokuvien roistoista kertovista kappaleista, ja kappale on sovitettu samaan tapaan mahtipontisesti. Kappaleen roisto, Mr. Bad Guy, on Mercury itse. "Man Made Paradise" on humoristinen kappale, jonka lopussa on moniäänistä vokaaliharmoniaa "Bohemian Rhapsodyn" tyyliin. "My Love Is Dangerous" on albumin rockmaisimpia kappaleita kitarariffeineen. "Living on My Own" julkaistiin kokonaan uudelleen miksattuna vuonna 1993, jolloin se nousi Britannian virallisen singlelistan kärkeen ja keräsi kolmetoista listaviikkoa. Kappaleet "I Was Born to Love You" ja "Made in Heaven" lisättiin vuonna 1995 julkaistulle Queenin Made in Heaven -albumille kokonaan uusilla miksauksilla, joissa alkuperäisistä versioista on jäljellä vain Mercuryn laulu. Levy on ollut pitkään pois myynnistä. Se on tosin ollut saatavana osana erästä kolmen CD:n kokoelmaa. == Kappaleet == # # # # # # # # # # # == Arvostelut == * Allmusic: http://www.allmusic.com/album/r12964 == Lähteet == == Aiheesta muualla == * Mr. Bad Guy discogs.com -sivustolla Luokka:Vuoden 1985 esikoisalbumit Luokka:Freddie Mercuryn albumit
Varaustiheys

Varaustiheys on sähköopissa termi, joka kuvastaa sähköisen varauksen jakaumaa ja se voi tarkoittaa joko lineaarista varaustiheyttä, pintavaraustiheyttä tai tilavuusvaraustiheyttä. Lineaarista varaustiheyttä eli viivavarausta merkitään symbolilla λ ja se kuvastaa sähkövarauksen jakaumaa viivamaisen kappaleen pituusyksikköä kohti. SI-yksiköissä se voidaan ilmoittaa coulombina metriä kohden (C/m). Pintavaraustiheys eli pintavaraus σ sen sijaan ilmaisee varauksen määrän pinta-alayksikköä kohden (C/m2). Tilavuusvarausjakaumaa eli yksinkertaisesti varaustiheyttä merkitään symbolilla ρ ja se kuvaa varauksen määrän tilavuusyksikköä kohden (C/m3). == Lähteet == ==Kirjallisuutta== * Luokka:Sähkötekniikka Luokka:Sähkömagnetismi es:Carga eléctrica#Densidad de carga eléctrica
Buster Brown

Buster Brown on sarjakuvahahmo, jonka Richard Felton Outcault loi vuonna 1902. Hahmo yhdistetään Brown Shoe Companyyn. Hahmon etunimi on peräisin joko suoraan tai epäsuorasti Buster Keatonilta, joka oli siihen aikaan vaudevillen suosittu lapsitähti. Vintiömäinen vesseli on saanut osan piirteistään pojalta, joka asui lähellä Outcaultin kotia (Flushing, New York). Buster Brown, hänen sisarensa Mary Jane ja koiransa Tige olivat hyvin tunnettuja Yhdysvalloissa 1900-luvun alussa. Tigeä pidetään amerikkalaisen sarjakuvan ensimmäisenä puhuvana lemmikkinä; ja kuten niin monilla sen seuraajillakin, aikuiset eivät huomaa sen puhetta. Sarjakuva alkoi New York Heraldissa 4. toukokuuta 1902. Outcault erosi William Randolph Hearstin palveluksesta 1906. Oikeudenkäynnin jälkeen Outcault sai jatkaa strippinsä piirtämistä, nyt nimettömänä, Hearstin lehdissä. Heraldissa sarjan piirtämistä jatkettiin muiden tekijöiden voimin. Outcault piirsi sarjaansa vuoteen 1911, Heraldin versio jatkui vuoteen 1921. Stern Bros. tuotti Buster Brownista sarjan lyhytelokuvia 1920-luvun loppupuolella. Pete the Pup (Tigen roolissa) ja ohjaaja Gus Meins siirtyivät myöhemmin suosittuun komediasarjaan Our Gang (Little Rascals). Brown Shoe Co. osti Buster Brownin oikeudet ja uusi kenkämerkki esiteltiin yleisölle St. Louisin maailmannäyttelyssä vuonna 1904. Tuotemerkkiä käytetään nykyään Brownin kengissä. Kenkäkaupoissa, tavarataloissa ja teattereissa kiersi Buster Brownia esittäviä kääpiöitä kenkiä markkinoimassa 1904–1930. Amerikalainen kuvakirja (Minerva, 1904), jota pidetään ensimmäisenä suomenkielisenä sarjakuvakirjana, sisälsi (ehkä uudelleen piirrettyinä) vanhoja yhdysvaltalaisia sanomalehtisarjakuvia, joista yksi oli Buster Brown. Sirkka- lehdessä Buster Brown esiintyi nimellä Ville Veitikka (Ville-veitikan autokepponen, Sirkka 13/1926). ==Aiheesta muualla== *Buster Brown -strippejä *The Life and Times of Buster Brown *Toonopedia *Amerikalainen kuvakirja Luokka:Yhdysvaltalainen sarjakuva Luokka:Strippisarjakuva Luokka:Sarjakuvahahmot
Hormonihoito

Hormonihoito on lääketieteen hoitomuoto, jossa elimistöön tuodaan keinotekoisesti valmistettua hormonia kehon toimintojen, esimerkiksi solunjakautumisen säätelemiseksi. Tyypillisesti käytettyjä hormoneita ovat kasvu- ja sukupuolihormonit. Ehkäisypillereitä voidaan pitää hormonihoidon yleisimpänä muotona. Muita käyttökohteita ovat * syöpä * kasvuhäiriöt kuten lyhytkasvuisuus * vaihdevuodet * sukupuolenkorjaus Luokka:Lääketieteelliset hoidot
Als

Als () on Tanskalle kuuluva saari Itämeressä, Jyllannin niemimaan itäpuolella. Saaren pinta-ala on 321 neliökilometriä, joten se on Tanskan seitsemänneksi suurin saari.The island Als Visit Sønderborg Vuonna 2009 asukkaita oli noin 52 000.Table 3 Area and population. Regions and inhabited islands Denmark Statistical Yearbook 2010, s. 14 Sønderborgin kaupunki ulottuu mantereelta Alsin saaren puolelle. Saari on maanviljelysaluetta ja siellä kasvatetaan etenkin sikoja. Aiemmin myös saaren hedelmätarhat olivat kuuluisia. == Lähteet == Luokka:Tanskan saaret Luokka:Sønderborgin kunta
Janne Piiroinen

Janne Piiroinen (s. 25. maaliskuuta 1968 Joensuu) on suomalainen laulaja- lauluntekijä, joka kuuluu yhtyeeseen Turo's Hevi Gee. Hän myös säveltää ja sanoittaa kappaleita Turo´s Hevi Geelle sekä muille artisteille. Piiroinen on opiskellut Mikkelin ammattikorkeakoulussa Kulttuuri- ja ohjelmapalvelualaa ja soittanut useissa yhtyeissä, muun muassa yhtyeissä Tö Blöös Söös, Squier, Dos Buenos Amigos -duo sekä esiintynyt trubaduurina. Vuosina 2000–2003 Piiroinen toimi myös Lahden Rytminystävät Ry:n (RyRy) hallituksenjäsenenä sekä Lahti Blues & Roots festivaalin järjestelytoimikunnassa. ==Aiheesta muualla == * Janne Piiroinen turoshevigee.com Luokka:Suomalaiset muusikot Luokka:Suomalaiset sanoittajat Luokka:Vuonna 1968 syntyneet Luokka:Elävät henkilöt
Plantin-Moretus-museo

Plantin-Moretus-museo on kuuluisiin kirjanpainajiin Christoffel Plantijniin ja Jan Moretukseen erikoistunut museo Antwerpenissä, Belgiassa. Museo sijaitsee heidän entisen painoyrityksensä tiloissa. Plantijn perusti 1500-luvulla painoyhtiön, joka siirtyi hänen vävynsä Moretuksen omistukseen Plantijnin kuoltua. Vuonna 1876 Edward Moretus myi yrityksen Antwerpenille, ja vuotta myöhemmin kaupunki oli avannut asuin- ja painotilat yleisölle. Vuonna 2005 museo listattiin Unescon maailmanperintöluetteloon ensimmäisenä museona. Plantin-Moretus-museo omistaa poikkeuksellisen kokoelman typografista materaalia. Museossa on vanhimmat säilyneet painokoneet muotteineen, loistava kirjasto, loisteliaasti koristetut sisätilat ja Plantijnin yrityksen koko arkisto. ==Kokoelma== *Biblia Polyglotta, Raamattu viidellä kielellä (1568–1573) *Thesaurus Teutoniae Linguae *Abraham Orteliuksen tekemä maantieteen kirja: Theatrum Orbis Terrarum (ensimmäinen todellinen karttakirja) *Rembert Dodoensin tekemä kirja yrteistä: Cruydeboeck *Andreas Vesaliuksen ja Joannes Valverden tekemä anatomian kirja *Simon Stevinin kirja desimaalinumeroista ==Aiheesta muualla== *Musea Antwerpen – Museum Plantin- Moretus *UNESCOn sivuilla * Aarre Heinonen : Eräs Antwerpenin nähtävyys, Helsingin Sanomat, 07.07.1935, nro 178, s. 22, Kansalliskirjaston digitaaliset aineistot Luokka:Antwerpenin rakennukset ja rakennelmat Luokka:Belgian museot Luokka:Unescon maailmanperintökohteet Belgiassa Luokka:Historialliset museot
Psykosomatiikka

Psykosomatiikka on lääketieteellinen ja psykologinen käsite henkisen ja ruumiillisen hyvinvoinnin välisestä yhteydestä. Henkiset sairaudet kuten masennus ja normaalit tunnereaktiot kuten ahdistus voivat aiheuttaa psykosomaattisia fyysisiä oireita. Historian aikana on ollut useita psykosomaattisia teorioita, kuten refleksiteoria ja neurastenia, jotka ovat osoittautuneet vääriksi. Myös allergiaa, astmaa ja epilepsiaaAnu Rissanen: TYÖTÄ, SOKKEJA, LÄÄKKEITÄ. Siilinjärven piirimielisairaala ja potilaiden hoitomuodot vuosina 1926-1959. Liite 2. Sivu 116. https://jyx.jyu.fi/dspace/bitstream/handle/123456789/37823/URN:NBN:fi:jyu-201205131643.pdf?sequence=1 luultiin aiemmin psykosomaattisiksi sairauksiksi, koska niiden fysiologisia perusteita ei tuolloin ymmärretty. Impotenssia pidettiin niin ikään psykosomaattisena sairautena, mutta sittemmin on saatu selville, että se voi johtua esimerkiksi somaattisista sairauksista, alkoholin ja tupakkatuotteiden käytöstä, hormonitoiminnan häiriöistä tai lääkityksestä. Pitkään elänyt teoria siitä, että psykologiset tekijät kuten stressi tai myönteinen elämänasenne lisäisivät syöpäriskiä tai edesauttaisivat syövästä parantumista on osoittautunut vailla tieteellistä pohjaa olevaksiMikko Puttone: Syövän on epäilty johtuvan stressistä, ujoudesta, jopa kielteisistä ajatuksista – laaja kartoitus murtaa sairastuneille haitallisia myyttejä. Helsingin Sanomat 24./25.4.2017. http://www.hs.fi/tiede/art-2000005183593.html. Psykosomatiikkaa on myös se, että fyysiset oireet ja sairaudet vaikuttavat psyykkiseen tilaan. ==Katso myös== *Psykiatria ==Lähteet== ===Viitteet=== ==Kirjallisuutta== * Hyyppä, M. (1997), Tunteet ja oireet. Uusin psykosomatiikka. Kirjayhtymä. ==Aiheesta muualla== * Arno Forsius: Sielun ja ruumiin yhteys lääketieteen historiassa Luokka:Psykiatria Luokka:Seulonnan keskeiset artikkelit
Kirkkonummen rautatieasema

Kirkkonummen rautatieasema (, ) on lähi- ja kaukojunien rautatieasema rantaradalla Kirkkonummella, Siuntion ja Tolsan asemien välissä. Kirkkonummi on U- ja L-lähijunien pääteasema, jossa myös H- ja Y-junat pysähtyvät. Asemalla pysähtyvät Helsinki – Turku/Turku satama kaukojunista IC 941, IC 943, IC 966, IC 986, IC 972 ja IC 974\. Kirkkonummen rautatieasemalta lähtee päivittäin useampi linja-autovuoro Karjaalle, josta on yhteys Turkuun. Välittömästi Kirkkonummen ratapihan jälkeen rantarata jatkuu Turun suuntaan yksiraiteisena, Helsingin suuntaan kaksiraiteisena. Asema kuuluu Uudenmaan liiton inventoimiin kulttuuriympäristöihin.Uudenmaan liitto luettu 10.2.2008 Asemarakennuksen suunnitteli arkkitehti Bruno Granholm samoin piirustuksin kuin Kauklahden rautatieasema Espoossa. Jussi Iltanen: Radan varrella: Suomen rautatieliikennepaikat (2. painos), s. 30. Helsinki: Karttakeskus, 2010. ISBN 978-952-593-214-3. Se on rakennettu 1901–1903 ja sen lähellä on lisäksi tavaramakasiini, huoltorakennuksia ja työntekijän asunto.Suunnittelukeskus Aseman vieressä oli toinenkin työntekijän asunto, mutta se purettiin vuonna 2009, ja sen tilalle rakennettiin uusi tie sekä linja-autoasema. Kirkkonummen rautatieasema jäi vuonna 1944 Moskovan välirauhansopimuksen nojalla Porkkalan vuokra-alueelle. Viimeinen suomalainen juna lähti asemalta 28. syyskuuta 1944 ja asema suljettiin suomalaiselta junaliikenteeltä virallisesti 3. lokakuuta samana vuonna. Neuvostoliiton miehitysaikana Kirkkonummi oli vuokra-alueen keskeinen liikennepaikka, ja tavara- ja sotilasliikenne Kirkkonummelta Pasilan kautta Leningradiin alkoi 4. marraskuuta 1944. Porkkalan palautuksen jälkeen Kirkkonummen rautatieasema avattiin suomalaisena liikennepaikkana jälleen toukokuun alussa 1956. Vuonna 1969 Kirkkonummesta tuli ensimmäisen sähköistetyn rataosan ja samalla rantaradan lähijunien pääteasema. Neuvostoliittolaisten miehitysaikana rakentamassa veturitallissa toimi veturikorjaamo 1980-luvun puoliväliin saakka; rakennus on sittemmin purettu. Asemalle rakennettiin alikulkutunneli vuonna 1988 ja samassa yhteydessä tavaramakasiini siirrettiin asemarakennuksen itäpuolelta sen länsipuolelle. Tavaraliikenne Kirkkonummen asemalla lopetettiin vuonna 2002, mutta matkustaja-asemana Kirkkonummi on edelleen tärkeä. Aseman lipunmyynti lakkautettiin 2. elokuuta 2014, mutta asemalla on lippuautomaatti. == Junien lähtöraiteet == * Raiteelta 1 liikennöivät kaukojunat Turkuun sekä Y-junat Siuntioon, sekä lisäksi osa U- ja L-junista. * Raiteelta 2 liikennöivät Turusta tulevat kaukojunat ja Y-junat (sekä muutama U- ja L-juna) Helsinkiin sekä pari Y-junaa Siuntioon. * Raiteelta 3 liikennöi osa U- ja L-junista. ==Pysähtyvät junat== * (Helsinki–Hanko) * (Helsinki–Siuntio) * (Helsinki–Kirkkonummi) * (Helsinki–Kirkkonummi-yöjuna) *Helsinki – Turku – Turun satama -kaukojunista S 943, IC 941, IC 966 S 966 ja IC 972 ==Lähteet== ==Aiheesta muualla== *Elävä arkisto: Kun puomi nousi Rautatieasema Luokka:Bruno Granholmin suunnittelemat rakennukset Luokka:Uudenmaan henkilöliikenteen rautatieliikennepaikat
Napakelkka

Napakelkka on jään tai lumen päällä kehää kiertävä kelkka, jota pyöritetään ihmisvoimin kehän keskelle asetettuun akselitappiin kiinnitetyn pitkän aisan varassa. Kelkan perusperiaate on keskipakoisvoima. Jo pienellä voimalla saadaan kelkkaan kohdistumaan niin suuri keskipakoisvoima, että kelkan kyydissä olevan on vaikea pysyä mukana. Napakelkka tunnetaan myös nimillä (hiiden)hoijakka, pirunkelkka ja hullu hevonen. Kirjailija Sakari Pälsi pakinoi napakelkasta kirjassaan Jetsulleen, sanoi fallesmannin Arvo (1956) luvussa Meidän hulluhevosemme olikin tarpeeksi hullu hulluhevonen. == Lähteet == Luokka:Leikit Luokka:Laskiainen
Olivier Boumelaha

Olivier Hakim Boumelaha (s. 27. toukokuuta 1981) on ranskalainen jalkapalloilija, pelipaikaltaan hyökkääjä. Hän kuuluu Sveitsin toiseksi korkeimmalla sarjatasolla pelaavan FC Gossaun joukkueeseen. Miehen mitat ovat 180 cm ja 78 kg. Suomessa hän on edustanut veikkausliigan IFK Mariehamnia sekä ykkösessä pelannutta PP-70tä . Boumelaha on urallaan edustanut myös useita muita sveitsiläisseuroja sekä hieman eksoottisempia Al-Ittihadia ja Al-Ahlia. Luokka:Ranskalaiset jalkapalloilijat Luokka:Vuonna 1981 syntyneet Luokka:Elävät henkilöt
Glomma

Glomma eli Glåma (eri nimiä käytetään eri osissa jokivartta) on Norjan pisin jokiSsb.no. Joen pituus on 604 km. Se alkaa Rørosin läheltä Etelä- Trøndelagista ja laskee Oslovuonoon Fredrikstadissa, Østfoldissa. Se kulkee lisäksi Hedmarkin ja Akershusin läänien alueella. Joen valuma-alueen pinta-ala on 42 441 km², josta 422 km² sijaitsee RuotsissaGlamos.no. thumb|left|250px|Glomman ylittävä silta Fredrikstadissa. == Vesivoimalaitoksia Glommassa == Glomman vesivoimalat tuottavat sähkövoimaa yhteensä noin 1300 MW teholla. Joen yläjuoksulla Trøndelagissa sijaitsevat Kuråsfossin vesivoimalaitos (11 MW) ja Ormhaugfossen vesivoimalaitos (1 MW), Hedmarkissa Braskereidfossin vesivoimalaitos (40 MW), Kongsvingerin vesivoimalaitos (43 MW), Rendalenin vesivoimalaitos (94 MW), Røstefossin vesivoimalaitos (3 MW), Skjefstadfossin vesivoimalaitos (4 MW) ja Strandfossenin vesivoimalaitos (23 MW), Romerikessa Bingsfossin vesivoimalaitos (33 MW), Funnefossin vesivoimalaitos (40 MW) ja Rånåsfossin vesivoimalaitos (125 MW), ja alajuoksulla Østfoldissa Borregaardin vesivoimalaitos (51 MW), Hafslundin vesivoimalaitos (31 MW), Kykkelsrud-Fossumfossin vesivoimalaitos (230 MW), Sarpsfossin vesivoimalaitokset (80 MW), Solbergfossin vesivoimalaitos (208 MW) ja Vamman vesivoimalaitos (344 MW).Katsottu norjankieleisestä artikkelista :no:Glomma ==Lähteet== == Aiheesta muualla == * Klæboe, Halvdan: Glommas bifurkasjon ved kongsvinger, 2008 Luokka:Norjan joet *
Fantasía para un gentilhombre

Fantasía para un gentilhombre on espanjalaisen Joaquín Rodrigon vuonna 1954 säveltämä kitarakonsertto. Sen neljä osaa pohjautuivat Gaspar Sanzin 1600-luvulla säveltämiin kuuteen tanssiin soolokitaralle. Rodrigo sävelsi konserton kitaristi Andrés Segovian pyynnöstä. Fantasía para un gentilhombre sai kantaesityksensä San Franciscossa 5. maaliskuuta 1958. Kitaraosuuden soitti Segovia. == Osat == # Villano y ricercare # Españoleta y fanfare de la caballería de Nápoles # Danza de las Hachas # Canario Luokka:Kitarakonsertot Luokka:Joaquín Rodrigon teokset Luokka:Vuoden 1954 musiikki
Tournain katedraali

Tournain Notre-Damen katedraali on Belgian merkittävimpiä arkkitehtonisia monumentteja. Paikallisesta siniharmaasta kivestä tehty kirkkorakennus on Scheldejoen eteläisellä törmällä Tournain kaupungissa. Katedraalin rakentaminen aloitettiin 1100-luvulla. Rakennuksessa yhdistyvät kolmen eri aikakauden tyylit: päälaiva edustaa raskasta ja karua romaanista arkkitehtuuria, poikkilaiva siirtymävaiheen aikakautta ja kuori goottilaista tyyliä. Poikkilaiva on rakennuksen ominaisin piirre viisine kellotorneineen ja puoliympyrän muotoisine päineen. Päälaivan rakentaminen aloitettiin 1100-luvun ensimmäisellä kolmanneksella. Gotiikkaa enteillen siinä on parvi toisessa kerroksessa arkadin ja triforion välissä. Klerestorion (keskilaivan yläosa) pilasterit pyöreäkaaristen ikkunoiden välissä kannattelevat 1700-luvun holvausta, joka tehtiin korvaamaan alkuperäinen puinen sisäkatto. 1100-luvun keskivaiheilla rakennetun poikkilaivan siipien puoliympyrän muotoiset päät ovat ominaisuus, joka on lainattu tietyiltä Reininmaan kirkoilta ja joka myös siirtyi edelleen Koillis-Ranskan Noyon’n ja Soissons’n katedraaleihin. Poikkilaivaa reunustavat keskustornit kohoavat 83 metrin korkeuteen. Piispa Gautier de Marvis puratti alkuperäisen romaanisen kuorin ja korvasi sen uudella gotiikkatyyliin tehdyllä kuorilla, joka sai inspiraationsa muun muassa Amiens’n katedraalista. Uutta kuoria tehtiin vuosina 1242–1255. Koko katedraali piti uudelleenrakentaa samalla tyylillä, mutta suunnitelmat eivät edenneet. Sekä kirkon kuori että sitä ympäröivät kappelit on koristeltu eri aikojen veistoksilla ja maalauksilla. Katedraalin taidekokoelmiin kuuluukin lukuisia merkittäviä taideteoksia, kuten myös erilaisia esineitä pyhäinjäännösten säilyttämiseksi. Pääsisäänkäynti julkisivulla on rakennettu 1300-luvulla ja koristeltu patsailla eri aikakausilta. Siinä olevat profeettojen patsaat ovat alueen kivenhakkaajien 1300-luvulla tekemiä. Kahden oven väliin on sijoitettu kirkon suojelijan Neitsyt Marian patsas. Ainoat myöhemmät lisäykset ovat läntinen eteinen ja suuri goottilainen kappeli, joka rakennettiin yhden sivulaivan viereen niin, että alkuperäiset seinät ja ikkunat peittyivät. Katedraali liitettiin vuonna 2000 Unescon maailmanperintöluetteloon. ==Kuvia== Tiedosto:Tournai JPG000b.jpg|Viisi romaanista tornia ja gotiikkaa edustava kuori. Tiedosto:Tournai JPG000c.jpg|Läntinen eteinen. Tiedosto:Tournai nave.jpg|Katedraalin päälaiva (kuva vuodelta 1909). Tiedosto:Dehio 83 Tournai Floor plan.jpg|Katedraalin pohjapiirros. == Lähteet == ==Aiheesta muualla== *Travel info: Our Lady's Cathedral *Tournain kaupunki Luokka:Belgian kirkot Luokka:Unescon maailmanperintökohteet Belgiassa Luokka:Kivikirkot
Laivan leveys

Laivan mallileveys (tai mallattu leveys) on laivan rungon suurin sisäpuolinen leveys, jonka tunnus on Bmld (). Lisäämällä mallileveyteen rakenteiden ainespaksuudet saadaan laivan todellinen ulkomitta. Jos levyt laivan laidoituksessa on hitsattu päittäisliitoksin, riittää ainespaksuuksien lisäys. Jos kyseessä on hitsattu tai niitattu päällekkäisliitos, on lisäys vähintään kaksinkertainen ainespaksuus; ja tietenkin on lisättävä molempien laitojen ainespaksuudet. Samaan tapaan puulaivojen laidoituksen paksuus vaihtelee käytetyn rakennustavan mukaan. Laivassa saattaa olla myös rakenteita, joiden vuoksi mallileveys ja suurin leveys eroavat toisistaan kymmeniä senttimetrejä. Mallileveyttä käytetään erityisesti laivan suunnittelussa ja tunnuslukuja, kuten erilaisia täyteläisyyksiä laskettaessa. Tunnuslukuja laskettaessa on vielä pidettävä mielessä käyteäänkö leveytenä mallileveyttä suunnitteluvesiviivalla vai jollakin muulla vesiviivalla. Erilaisissa laskelmissa laidoituksen ainespaksuutta kuvataan laidoituskertoimella (λ), jonka suuruus on hitsatuissa rakenteissa noin 1,005 ja niitatuissa rakenteissa noin 1,008. Laivan suurin leveys laivan ulkomitta yleensä keskilaivassa eli laivan perpendikkelipituuden puolivälissä. Tietoa laivan suurimmasta leveydestä tarvitaan esimerkiksi kuljettaessa kanavissa. Puolileveys on piirustuksissa käytetty mitta, jonka suuruus on laivan mallileveyden puolikas. Puolileveyttä käytetään, kun symmetrisen aluksen poikkileikkauksesta esitetään vain toinen puolisko, ja jätetään toinen puolisko piirtämättä. Epäsymmetrisestä aluksesta esitetään piirustuksissa koko poikkileikkaus. Kansainvälisissä sopimuksissa käytetään leveytenä joskus mallileveyttä keskilaivassa aluksissa, joissa on metallinen laidoitus, ja leveyttä rungon ulkopintaan, jos laidoitus on jotakin muuta ainetta. Luokka:Laivatekniikka
Kuubalainen alkusoitto

Kuubalainen alkusoitto on George Gershwinin vuonna 1932 säveltämä konserttialkusoitto orkesterille. Hän sai teokseen inspiraation vietettyään Kuubassa kaksi viikkoa helmikuussa 1932 ja sävelsi alkusoiton kokonaisuudessaan heinä-elokuussa. Teoksessa on vaikutteita karibialaisesta musiikista ja sen alkuperäinen nimi oli Rumba. Kuubalainen alkusoitto sai kantaesityksensä New Yorkin filharmonikkojen esittämänä New Yorkissa 16. elokuuta 1932. Teos sai nykyisen nimensä kolme kuukautta myöhemmin. == Kokoonpano == * piccolo * kaksi huilua * kaksi oboetta * kaksi englannintorvea * kaksi klarinettia * bassoklarinetti * kaksi fagottia * kontrafagotti * neljä käyrätorvea * kolme trumpettia * kolme pasuunaa * tuuba * patarummut * lyömäsoittimet * jouset * latinalaisamerikkalaiset soittimet Luokka:George Gershwinin teokset
Hameur Bouazza

Hameur Bouazza (, s. 22. helmikuuta 1985 Évry, Ranska) on ranskalais- algerialainen jalkapalloilija. Hän edustaa Espanjan Segunda Divisiónissa pelaavaa Racing de Santanderia. ==Ura== Bouazza on Watfordin kasvatti, mutta ei kyennyt vakiinnuttamaan paikkaansa ykkösjoukkueessa. Kaudella 2005–2006 hyökkääjä jäi Darius Hendersonin, Marlon Kingin Ja Ashley Youngin varjoon, mutta viimeisteli silti kolme maalia yhdeksässätoista pelaamassaan ottelussa. Pääasiassa hän oli vaihtopelaajan roolissa. Syyskuussa 2009 Bouazza siirtyi Englannin mestaruussarjassa pelanneeseen Blackpooliin vuoden sopimuksella. Kauden päätyttyä joukkue ei kuitenkaan tehnyt hänen kanssaan jatkosopimusta.Ollie Announces Retained List blackpoolfc.co.uk 26.5.2010 Viitattu 4.6.2010 Heinäkuussa 2010 Bouazza allekirjoitti kahden vuoden sopimuksen kaudeksi 2010-2011 Ranskan pääsarjaan nousseen Arlesin kanssa.Arles-Avignon : Bouazza pour 2 ans FootAfrica 365 12.7.2010 Viitattu 12.7.2010 Hän teki joukkueen paidassa ensimmäisen maalinsa kotiottelussa Bordeaux'ia vastaan 21. marraskuuta 2010. 28\. tammikuuta 2011 Bouazza siirtyi puolen vuoden lainasopimuksella takaisin Englantiin Millwalliin.Bouazza prêté à Millwall Le Buteur 28.1.2011 Viitattu 29.1.2011 Hän onnistui tekemään avausottelussaan maalin kotiottelussa Middlesbrough'ta vastaan 19. helmikuuta 2011. thumb|left|120px|Bouazza Fulhamin paidassa 2007. ===Maajoukkueura=== Bouazza sai ensimmäisen maajoukkuekutsunsa 15. marraskuuta 2006 pidettyyn harjoitusotteluun Burkina Fasoa vastaan. Tuolloin hän kieltäytyi kutsusta epäröityään edustaisiko hän Ranskaa vai Algeriaa. Bouazzan unelmana olisi ollut jonain päivänä edustaa Ranskan maajoukkuetta.Bouazza undecided over Algeria BBC 11.11.2006 Viitattu 28.1.2011 Bouazza sai toisen kutsun Algerian maajoukkueeseen harjoitusotteluun Libyaa vastaan 5. helmikuuta 2007.Bouazza accepts Algeria call-up BBC 5.2.2007 Viitattu 28.1.2011 Tällä kertaa Bouazza hyväksyi kutsun ja pelasi samalla ensimmäisen maaottelunsa Algerian paidassa 7. helmikuuta 2007. Bouazza pelasi kolme vuotta myöhemmin ensimmäiset arvokisansa vuoden 2010 Afrikan kisoissa Angolassa. Kisojen aikana hän teki uransa toisen maalin puolivälieräottelussa Norsunluurannikkoa vastaan. ==Yksityiselämä== Bouazza syntyi viisi lapsiseen perheeseen Évryssa, joka sijaitsee noin 25 kilometriä Pariisista. Hänen vanhempansa muuttivat Ranskaan AlgeriastaBouazza Exclusive Fulham FC.com 9.10.2007 Viitattu 13.7.2010 ja Bouazzan isä on kotoisin Oranista.Bouazza opte pour Arles-Avignon Le Buteur 13.7.2010 Viitattu 13.7.2010 ==Lähteet== ==Aiheesta muualla== *Hameur Bouazzan profiili LFP:ssä *Worldfootball.net Luokka:Ranskalaiset jalkapalloilijat Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1985 syntyneet Luokka:Elävät henkilöt
Leeds United FC

Leeds United Football Club on englantilainen jalkapalloseura, joka perustettiin vuonna 1919 Leedsissä. Joukkue pelaa kotiottelunsa Elland Roadin stadionilla, jonka kapasiteetti on 37 792 katsojaa. Joukkueen lempinimi on "The Whites" () tai Peacocks (Riikinkukot) Leeds pelaa Englannin Valioliigassa, jonne se nousi 2020. Leeds on voittanut Englannin mestaruuden kolme kertaa, kuten myös Mestaruussarjan (entisen 1. divisioonan). Perinteisen FA Cupin Leeds United voitti 1972. Eurokentillä Leeds on voittanut Messucupin kahdesti vuosina 1968 ja 1971. Leeds kärsi vuosituhannen alussa rajuista talousvaikeuksista. Toukokuussa 2007 seura asetettiin selvitystilaan lähes 100 miljoonan punnan velkojen takia.http://www.mtv3.fi/urheilu/futis/uutiset.shtml/arkistot/futis/2007/05/524986 Se toi seuralle 10 pisteen pistevähennyksen sarjassa ja varmisti Leedsin putoamisen Ykkösliigaan. Joukkue joutui aloittamaan kauden 2007–2008 15 miinuspisteellä. Se kuitenkin sijoittui sarjassa viidenneksi ja pääsi nousupudotuspeleihin, mutta ei onnistunut sarjanousussa. Vuonna 2017 Radrizzani osti Leeds Unitedin koko osakekannan. Seuraavana kesänä (2018) palkattiin Marcelo Bialsa päävalmentajaksi, joka loi joukkueeseen uuden pelillisen identiteetin ja nosti joukkueen uuteen kokoistukseen. 2020 Leeds voitti Mestaruussarjan ylivoimaisesti ja joukkue nousi 16 vuoden jälkeen takaisin Valioliigaan. Kolme vuotta myöhemmin se kuitenkin putosi takaisin Mestaruussarjaan. == Saavutuksia == === Englannissa === * Liigamestaruus (1. div.) 1968–69, 1973–74, 1991–92 * 1. divisioonan kakkossija 1964–65, 1965–66, 1969–70, 1970–71, 1971–72 * Mestaruussarjan voitto 2019-2020 * 2. divisioonan mestaruus 1923–24, 1963–64, 1989–90 * 2. divisioonan kakkossija 1927–28, 1931–32, 1955–56 *FA Cupin voitto 1972 * FA Cupin 2. sija 1965, 1970, 1973 * Liigacupin voitto 1968 * Liigacupin kakkossija 1996 *Charity Shieldin voitto 1969, 1992 *Charity Shieldin 2. sija 1974 *FA Youth Cupin voitto 1993, 1997 === Eurokentillä=== *Messucupin voitto 1968, 1971, 2. sija 1967 *Euroopan cupin 2. sija 1975 *Cup-voittajien cupin 2. sija 1973 == Entisiä pelaajia == Billy Bremner, Eddie Gray, Lee Chapman, Allan Clarke, John Lukic, Jack Charlton, Peter Lorimer, Gary McAllister, Éric Cantona, Tony Yeboah, Nigel Martyn, Gary Kelly, Paul Robinson, Rio Ferdinand, Alan Smith, Mark Viduka, Harry Kewell, Vinny Jones, Lucas Radebe, David Batty, Danny Rose, Fabien Delph, Lewis Cook, Kasper Schmeichel, Jonathan Woodgate, Aaron Lennon, James Milner, Esa Viitanen, Sebastian Sorsa, Mikael Forssell, Mika Väyrynen == Entisiä valmentajia == * Sam Allardyce * Marcelo Bielsa * Billy Bremner * Thomas Christiansen * Brian Clough * Javi Gracia * George Graham * Jesse Marsch * Gary McAllister * Garry Monk * Don Revie * Uwe Rösler * Jock Stein * Terry Venables * Neil Warnock * Howard Wilkinson * Dennis Wise == Lähteet == == Aiheesta muualla == * Virallinen kotisivu * Suomalaisten Leeds-kannattajien keskustelualue Luokka:Englantilaiset jalkapalloseurat Luokka:Leeds Luokka:West Yorkshiren urheilu
Komppi

Komppi (engl. comping, accompanying) on musiikissa perussoittoa, joka säestää kappaleen melodiaa tai jonkin instrumentin sooloa. Rock-yhtyeissä on usein erikseen komppikitaristi, joka keskittyy sointujen ja riffien soittamiseen, ja soolokitaristi, joka vastaa melodiasta ja kitarasooloista. Jazzissa komppi usein improvisoidaan kappaleen harmonisen ja rytmisen rakenteen perusteella. Luokka:Rytmi
Václav Havelin kansainvälinen lentoasema

thumb|Oikealla sisäänkäynti Terminaaliin 1, keskellä yhdyskäytävä ja vasemmalla lennonjohtotorni, jonka takana Terminaali 2. Václav Havelin kansainvälinen lentoasema (, aikaisemmin Ruzyněn kansainvälinen lentoasema, ) sijaitsee Tšekissä kymmenen kilometrin päässä Prahan keskustasta. Vuonna 2007 lentoaseman kautta kulki noin 12,4 miljoonaa matkustajaa. Lentoasema on nimetty maan entisen presidentin Václav Havelin mukaan. Havelin entinen avustaja vastusti suunnitelmaa todeten ettei Havel pitänyt lentämisestä. Suunnitelma sai silti laajaa kannatusta kaikista poliittisista puolueista. ==Terminaalit== Prahan lentoasemalla on kaksi terminaalia, kaksi yleisilmailuterminaalia, kaksi rahtiterminaalia. :*Terminaali 1: Lennot Schengen-alueen ulkopuolelle; avattu vuonna 1997 :*Terminaali 2: Lennot Schengen-alueelle; avattu 17. tammikuuta 2006 :*Terminaali 3: Yksityislennot ja Charter-lennot; avattu vuonna 1997 :*Terminaali 4: Käytetään yksinomaan VIP-lennoilla, ja valtiovierailuilla; terminaali on lentoaseman vanhin osa, joka on avattu 5. huhtikuuta 1937 == Kuvia == Kuva:PRG terminal1 5835.JPG|Sisänäkymä Terminaalista 1. Kuva:Letiste Ruzyne-ridici vez.jpg| Nykyinen Prahan Václav Havel lentoaseman lennonjohtotorni. Kuva:PRG terminal2 7347.JPG|Sisänäkymä Terminaalista 2 (2006). Kuva:PRG old airport control tower 3169.JPG|Vanha lennonjohtotorni, nykyisin osa Terminaalia 4. ==Lähteet== ==Aiheesta muualla== *Lentoaseman kotisivut *Tietoa lentoasemasta CSA Czech Airlinesin sivuilla Luokka:Prahan rakennukset ja rakennelmat Luokka:Tšekin lentoasemat Luokka:Prahan liikenne
Dracula – pimeyden ruhtinas

Dracula – pimeyden ruhtinas (engl. Dracula: Prince of Darkness) on brittiläinen kauhuelokuva vuodelta 1966 ja toinen Hammer Film Productionsin Dracula-elokuvista. Elokuva on Terence Fisherin ohjaama ja sen pääosaa esittää Christopher Lee, joka viimein suostui uusimaan roolinsa kahdeksan vuoden jälkeen. Ehtona oli, ettei Dracula elokuvassa sano sanaakaan, ja niin kävi – Dracula on elokuvassa täysin mykkä. == Näyttelijät == == Aiheesta muualla == * * Luokka:Dracula-elokuvat Luokka:Vuoden 1966 brittiläiset elokuvat Luokka:Terence Fisherin ohjaamat elokuvat
LU-hajotelma

LU-hajotelma on matriisihajotelma, joka perustuu ideaan, että jokainen neliömatriisi voidaan esittää ylä- ja alakolmiomatriisien tulona. Tällöin siis matriisi :M=LU\, missä L on alakolmiomatriisi ja U yläkolmiomatriisi. Lisäksi vaaditaan, että matriisin L diagonaalialkiot ovat ykkösiä. Alakolmiomatriisilla tarkoitetaan matriisia, jossa päädiagonaalin yläpuolella kaikki alkiot ovat nollia, ja yläkolmiomatriisilla vastaavasti matriisia, jossa päädiagonaalin alapuolella kaikki alkiot ovat nollia. Esimerkiksi 3\times3-matriisille LU-hajotelma on siis : \begin{bmatrix} a_{11} & a_{12} & a_{13} \\\ a_{21} & a_{22} & a_{23} \\\ a_{31} & a_{32} & a_{33} \\\ \end{bmatrix} = \begin{bmatrix} 1 & 0 & 0 \\\ l_{12} & 1 & 0 \\\ l_{13} & l_{23} & 1 \\\ \end{bmatrix} \begin{bmatrix} u_{11} & u_{12} & u_{13} \\\ 0 & u_{22} & u_{23} \\\ 0 & 0 & u_{33} \\\ \end{bmatrix} LU-hajotelma on käytännöllinen, sillä kolmiomatriisien käsittely esimerkiksi numeerisesti on yleensä paljon mielivaltaisen matriisin käsittelyä helpompaa. == Käyttö determinantin laskemiseen == LU-hajotelman avulla matriisin A\, determinantti saadaan välittömästi, sillä se on matriisin U\, diagonaalialkoiden tulo eli \det A = \Pi_{i=1}^{n} u_{ii} == Käyttö käänteismatriisin laskemiseen == Myös käänteismatriisi saadaan laskettua LU-kehitelmästä helposti ratkaisemalla yhtälöryhmä LU \vec{x}_i = \vec{e}_i missä kukin \vec{e}_i on pystyrivivektori, jonka i:s alkio on ykkönen ja kaikki muut nollia ja kukin \vec{x}_i on muodostuvan käänteismatriisin i:s pystyrivi. == Katso myös == * QR-hajotelma - toinen yleinen tapa muuntaa matriisi helppojen matriisien tuloksi * Choleskyn hajotelma - LU-hajotelman kaltainen hajotelma, joka hyödyntää lisäksi matriisin symmetrisyyttä == Lähteet == ==Kirjallisuutta== * Luokka:Matriisihajotelmat de:Gaußsches Eliminationsverfahren#LR-Zerlegung
Feynmanin diagrammi

Feynmanin diagrammin avulla esitetään hiukkasten vuorovaikutuksia. Esitystavan kehitti Richard Feynman. Vaikutusmatriisin määräämiseksi sen piirtämiseen liittyy tiettyjä sääntöjä, joita kutsutaan Feynmanin säännöiksi. Nämä ovat hieman erilaisia sähködynamiikalle, vahvalle vuorovaikutukselle ja sähköheikolle vuorovaikutukselle. ==Feynmanin diagrammin rakenne== Feynmanin diagrammissa vaaka-akseli kuvastaa aikaa ja pystyakseli avaruutta. Periaatteena kuvaajassa on se, että jokaiseen välittäjähiukkaseen liittyy oma terminsä, propagaattori, ja hiukkasten törmäyskohtia kutsutaan vertekseiksi, joihin liittyy myös oma terminsä. Laskemalla kuvaajien perusteella vaikutusmatriisi, voidaan hiukkasreaktion vaikutusala laskea. == Lähteet == ==Aiheesta muualla== Luokka:Hiukkasfysiikka Luokka:Kvanttimekaniikka Luokka:Richard Feynman
Westfaleninhevonen

Westfaleninhevonen () on saksalainen puoliverikantakirja, joka nimensä mukaisesti on kotoisin Westfalenin osavaltiosta Luoteis-Saksasta. Rotua kasvatetaan pääosin Warendorfin valtionsiittolassa; seudulla on kasvatettu hevosia jo pitkään. Westfaleninhevoseen on risteytetty niin itäpreussilaisia - ja friisiläishevosia sekä muita saksalaisia lämminverirotuja, anglonormanneja ja jopa ravureitakin. Nykyään rotua jalostetaan enää pääosin hannoverinhevosen avulla, ja nämä rodut muistuttavatkin huomattavan paljon toisiaan. == Rotu nykyään == Westfaleninhevonen on atleettinen rotu, joka soveltuu moniin hevosurheilulajeihin. Parhaiten se tunnetaan kuitenkin este- ja kouluratsastusareenoilta sekä vaunuhevosena. Rakenne: Kuiva ja kaunis pää, joka muistuttaa hannoverinhevosen päätä. Silmät ovat suuret ja ilmeikkäät. Pitkä kaula ja viisto, pitkä lapa, syvä runko, voimakas takaosa ja pitkät jalat, joissa isot nivelet. Kaviot ovat kovat. Korkeus on noin 150–168 cm. Väreistä sallitaan yksiväriset värit (kaikki paitsi kirjavat). Luonteeltaan westfaleninhevonen on hillitty, rauhallinen ja helppo käsitellä, mutta kuitenkin rohkea ja vireä. Useimpien saksalaisten puoliveristen tavoin rotu on luonteeltaan ystävällinen ja suhtautuu ihmisiin myönteisesti. == Tunnettuja westfaleninhevosia == *Rembrandt: voittanut muun muassa kouluratsastuksen olympiakultaa vuosina 1988 ja 1992 silloisen ratsastajansa Nicole Uphoff- Beckerin kanssa. Ratsukko oli vuosia ylivoimainen, ja Rembrandt kuuluu maailman tunnetuimpiin kouluhevosiin. *Ahlerich: voittanut muun muassa kouluratsastuksen olympiakultaa Reiner Klimken ratsastamana vuonna 1984. Muita tunnettuja westfaleninhevosia ovat muiden muassa estehevoset Fire, Two Step (entiseltä nimeltään Polydektes) ja Roman. == Lähteet == *Elwyn Hartley Edwards: Hevosten maailma *Judith Draper: Gummeruksen suuri hevoskirja *Cynthia McFarland: Rotukäsikirja == Aiheesta muualla == *Westfaleninhevonen Hevosmaailma.netissä Luokka:Saksalaiset hevosrodut Luokka:Puoliveriset
Helsinkimissio

Helsinkimissio ry. on vuonna 1883 perustettu sosiaalialan järjestö, jonka tehtävänä on vähentää yksinäisyyttä ja lisätä hyvinvointia. Helsinkimissio on poliittisesti ja uskonnollisesti sitoutumaton. Järjestö toimii noin sadan työntekijän ja tuhannen vapaaehtoisen voimin. == Historia == HelsinkiMission toiminta käynnistyy joulukuussa 1883 Helsingin huonomaineisimmassa kaupunginosassa, Punavuoressa. Järjestön nimi on tuolloin Helsingin kaupunkilähetys ja sen tehtävänä on köyhien auttaminen, puutteen ja hädän poistaminen.Järjestö loi kaupunkilaisen turvaverkon – Helsinki Missio torjuu nykyään etenkin vanhusten yksinäisyyttäHs.fi Viitattu 23.2.2024 Helsinkimissio vietti 140-vuotisjuhlaansa vuonna 2023. Helsinkimissio on tässä ajassa käynyt läpi suuria muutoksia. == Toiminta == Helsinkimissio toimii senioreiden, nuorten keskustelu- ja kriisityön, lapsiperheiden, työikäisten, katuväkivallan tekijöiden sekä erityisryhmien parissa. Helsinkimission Work to Belong -ohjelma vähentää yksinäisyyttä työelämässä, kun taas oppilaitoksiin suunnattu School to Belong -ohjelma vähentää yksinäisyyttä yläkoulu- ja toisen asteen oppilaitoksissa. Ammattiosaamiseen ja vapaaehtoistoimintaan perustuvan työn tarkoituksena on etsiä, löytää ja auttaa yksinäisiä kaupunkilaisia sekä haastaa kaikki toimimaan yksinäisyyttä vastaan. Helsinkimission toiminnanjohtaja on Tuula Colliander. Yhdistyksen hallituksessa ja valtuuskunnassa on edustettuna joukko Suomen elinkeinoelämän ja yhteiskunnan vaikuttajia. Valtuuskunnan puheenjohtajana on kauppaneuvos Hannu Tonteri sekä varapuheenjohtajina Sohlberg säätiön puheenjohtaja Tiina Tallberg ja kirja- alan asiantuntija Leena Majander-Reenpää. Hallituksen puheenjohtajana toimii Juha Ruotsalainen ja varapuheenjohtajana rahoitusjohtaja Mikko Hyttinen. Nykyisin Helsinkimissio toimii valtakunnallisesti. == Toiminnanjohtajat == Seuraavat henkilöt ovat toimineet Helsingin kaupunkilähetyksen ja Helsinkimission toiminnanjohtajina: * 1906–1917: B. H. Päivänsalo * 1917–1918: Hannes Sjöblom * 1918–1921: Kullervo Immonen * 1921–1933: B. H. Päivänsalo * 1933–1971: Veikko Päivänsalo * 1971–1983: Olavi Päivänsalo * 1984–1998: Raimo Sinkkonen * 1998–2018: Olli Valtonen * 2018→ Tuula Colliander == Katso myös == * Aggredi * Senioripysäkki * Musiikkikeskus Resonaari * Nuorten kriisipisteNuorten kriisipiste == Lähteet == == Aiheesta muualla == * https://www.hs.fi/kaupunki/art-2000002808736.html Luokka:Helsinkiläiset järjestöt Luokka:Suomalaiset hyväntekeväisyysjärjestöt Luokka:Suomen ekumeeniset yhteisöt